Миссисипи Айтаска күленән тәүҙә төньяҡҡа аға, ләкин тиҙҙән көнсығышҡа борола һәм, Касс күле, башҡа күлдәр аша үтеп, төрлө йүнәлештәр буйынса боролош яһай, һуңынан көньяҡҡа ҡарай йүнәлә. Үрге Миссисипи бик күп күлдәр менән ҡапланған һаҙлы урындар буйлап аға, үҙәнендә ташлы тупһалар һәм ауышлыҡтар күп. Миссисипиҙағы Миннеаполиста элегерәк йылға буйлап суднолар йөрөгән Сент-Антони шарлауығы урынлашҡан. Артабан көньяҡҡа, Сент-Пол ҡалаһы янында, Миссисипи Пепин күле аша аға.